ดูแลตัวเองให้มีลุคที่ดีอย่างนางแบบ พัฒนาเซนส์ทางแฟชั่นและการวางตัวอย่างนางแบบ ดูแลตัวเองให้เหมือนนางแบบ
เหล่านางแบบนั้นมีผิวที่สวยงามและเปล่งประกาย เพื่อให้ผิวของคุณออกมาดูดีที่สุด การดูแลและบำรุงผิวพรรณจึงเป็นเรื่องสำคัญ แน่ใจว่าขั้นตอนการดูแลผิวของคุณนั้นได้รวมถึงการล้างทำความสะอาดและบำรุงให้ผิวชุ่มชื้นทั้งตอนเช้าและตอนกลางคืน  ใช้คลีนเซอร์แบบอ่อนโยนสำหรับใบหน้าทั้งตอนเช้าและกลางคืน อย่าใช้การบำรุงผิวแบบพิเศษมากเกินไป เช่นการมาส์กและการขัดผิว เพราะมันอาจจะทำให้ผิวหนังของคุณระคายเคือง  ล้างเครื่องสำอางออกเสมอในตอนกลางคืน อย่านอนไปทั้งๆ ที่แต่งหน้าอยู่เพราะมันจะทำให้รูขุมขนอุดตันและทำให้เกิดสิว  พบแพทย์ผิวหนังถ้าคุณเป็นสิวอย่างรุนแรง มีผิวมัน หรือมีปัญหาผิวอื่นๆ เพื่อให้แน่ใจว่าใบหน้าและร่างกายของคุณพร้อมที่จะออกกล้อง ให้สละเวลาในแต่ละวันในการโกน ถอน แวกซ์ หรือเล็มขนที่ไม่ต้องการ  ผู้หญิงไม่ควรมีขนบริเวณขาและใต้วงแขน และควรจัดแต่งทรงคิ้วให้เรียบร้อย รวมถึงกำจัดขนอื่นๆ บริเวณใบหน้าและร่างกาย ผู้ชายควรโกนขนที่ใบหน้าหรืออาจจะเล็มให้เรียบร้อย การกำจัดขนอื่นๆ บนร่างกายนั้นไม่จำเป็นสำหรับผู้ชาย ขึ้นอยู่กับความต้องการส่วนตัวและความต้องการของผู้จ้างนายแบบ คำแนะนำนี้ใช้ได้กับนายแบบเช่นกัน อย่ากัดเล็บและต้องดูแลเล็บให้มีสุขภาพดี คุณไม่จำเป็นต้องทาเล็บ แค่แน่ใจว่าเล็บของคุณดูสะอาดเรียบร้อยอยู่เสมอ  ให้ช่างตกแต่งเล็บอย่างเป็นประจำถ้าคุณสามารถทำได้ หรือจะตกแต่งเล็บด้วยตนเองทุกอาทิตย์หรือทุกสองอาทิตย์ พกตะไบเล็บและโลชั่นทามือดีๆ ไว้ในกระเป๋าเพื่อที่จะได้หยิบออกมาใช้ได้ง่าย ใช้มอยเจอร์ไรเซอร์ที่ใบหน้า โดยควรใช้มอยเจอร์ไรเซอร์ที่เหมาะกับสภาพผิวของคุณ คุณควรที่จะใช้มอยเจอร์ไรเซอร์กับผิวกายอย่างเป็นประจำทุกวันด้วย โดยเฉพาะบริเวณขาและแขน การทำให้ผิวชุ่มชื้นจะทำให้ผิวของคุณดูเปล่งประกายและมีสุขภาพดี  ใช้มอยเจอร์ไรเซอร์ที่มีค่า SPF อย่างน้อย 30 ถ้าคุณต้องอยู่ข้างนอกบ้าน  ใช้มอยเจอร์ไรเซอร์สำหรับผิวหน้า โดยเลือกให้เหมาะสมกับสภาพผิวของคุณ ใช้เวลาในการทำให้ผิวหน้าของคุณชุ่มชื้นก่อนแต่งหน้า นวดโลชั่นจนกระทั่งมันซึมเข้าไปในผิว เลือกเครื่องสำอางที่เหมาะกับสีตาของคุณและเน้นย้ำลักษณะที่โดดเด่นบนใบหน้าของคุณ แต่อย่าแต่งหน้าให้หนาเกินไป ให้ตั้งเป้าหมายว่านี่เป็นการเผยความงามธรรมชาติของคุณ ไม่ใช่การปกปิด ให้ระลึกไว้เสมอว่าถ้าคุณแต่งหน้าหนาเกินไปในการคัดเลือกนางแบบ มันจะเป็นเรื่องยากมากที่คนที่อาจจะเป็นนายจ้างของคุณจะจินตนาการว่าคุณจะดูเป็นอย่างไรถ้าต้องแต่งหน้าแบบอื่น คุณควรที่จะแต่งหน้าให้ดูเหมือนไม่แต่งหน้าหรือแต่งหน้าเพียงเล็กน้อยเพื่อที่จะได้ดูปรับเปลี่ยนได้ง่ายกับหลายๆ ลุค  ใช้มอยเจอร์ไรเซอร์แบบมีสีหรือรองพื้นแบบบางเบา ปัดมาสคาราสีดำหรือสีน้ำตาลเบาๆ ทาลิปบาล์มแบบมีสีหรือลิปกลอส เขียนอายไลเนอร์บางๆ หรือจะไม่เขียนก็ได้ ถ้าคุณอยากจะใช้อายไลเนอร์ ให้ใช้สีน้ำตาลหรือสีดำ ให้เขียนเป็นเส้นบางๆ ที่เปลือกตาด้านบนและด้านล่าง และเกลี่ยให้เรียบร้อย ใช้อายแชโดว์แบบบางเบาหรือมีชิมเมอร์ อายแชโดว์สีเงินนั้นดีเยี่ยมถ้าคุณมีผิวขาว ส่วนอายแชโดว์สีแชมเปญก็ใช้ได้ดีถ้าคุณมีผิวสีเข้ม ทาอายแชโดว์บางๆ ที่เปลือกตา  ใช้บรอนเซอร์เบาๆ ปัดบรอนเซอร์บางๆ ถ้าคุณอยากจะเพิ่มเฉดสีที่ใบหน้าอีกนิดเพื่อให้หน้าดูมีมิติ ใช้บลัชออนปัดแก้มเบาๆ การใช้ครีมบลัชก็เป็นทางเลือกที่ดีที่จะทำให้แก้มของคุณมีสีชมพูระเรื่อ ถ้าคุณมีแผนว่าจะไปงานในโอกาสพิเศษต่างๆ คุณอาจจะต้องแต่งหน้าแบบจัดเต็มขึ้นอีกนิด และก็เป็นเรื่องที่โอเคอยู่ที่จะแต่งหน้าแบบจัดเต็มในตอนกลางคืน ขอให้จำไว้ว่าให้แต่งหน้าเพื่อดึงลักษณะบนใบหน้าของคุณให้โดดเด่นโดยที่ไม่ทำให้ดูเหมือนว่าคุณแต่งหน้าหนักเกินไป  ลองดูการแต่งหน้าลุคต่างๆ ในนิตยสารแฟชั่น ลองเน้นการทาปากให้ดูอวบอิ่มหรือจะแต่งตาแน่นๆ แต่อย่าแต่งทั้งสองแบบพร้อมกัน เล็มผมของคุณอย่างเป็นประจำเพื่อป้องกันผมแตกปลายและเพื่อให้ผมของคุณออกมาดูดีเสมอ ใช้แชมพู ครีมนวด และผลิตภัณฑ์จัดแต่งทรงผมอื่นๆ ที่เหมาะกับสภาพเส้นผมของคุณ . ถามช่างทำผมถ้าคุณไม่รู้ว่าผลิตภัณฑ์ใดจะใช้ดีผลดีกับสภาพผมของคุณ  ลองดูในนิตยสารและพูดคุยกับช่างทำผมของคุณเกี่ยวกับทรงผมที่น่าจะเข้ากับโครงหน้าของคุณ ดูแลเส้นผมให้สะอาดและเป็นทรงเสมอ และขอให้แน่ใจว่าคุณได้ไปที่ซาลอนทุกๆ 2-3 เดือนเมื่อผมเริ่มยาวขึ้น ถ้าคุณย้อมผม ต้องแน่ใจว่าเฉดสีผมของคุณนั้นเป็นสีที่มีชีวิตชีวา ถ้าสีผมของคุณนั้นดูไม่มีชีวิตชีวา ให้ลองให้ช่างเติมสีผมให้ถ้าคุณไม่อยากทำสีผม ให้ใช้เซรั่มบำรุงผมให้เปล่งประกาย นิตยสารอย่าง Vogue (หรือ Teen Vogue) Allure และ Elle เป็นต้น เป็นสิ่งที่มีประโยชน์มากในการมองหาทรงผม เครื่องสำอางและเสื้อผ้าใหม่ๆ  ถ้าคุณอยากมีลุคเหมือนอยู่บนรันเวย์ คุณอาจจะสมัครนิตยสารไฮแฟชั่นเช่น Flaunt, Zink, MUSE, W และ NYLON เป็นต้น นิตยสารไฮแฟชั่นเหล่านี้ โดยปกติแล้วทำมาเพื่อนางแบบโดยเฉพาะ ดังนั้นคุณอาจจะได้เคล็ดลับจากคนในแวดวงนางแบบจากการอ่าน เพราะว่าเหล่านางแบบมีรายได้จากการเป็นแบบใส่เสื้อผ้าของดีไซเนอร์คนต่างๆ พวกเธอจึงรู้เรื่องราวเกี่ยวกับแฟชั่นเป็นอย่างดี ถ้าคุณไม่ค่อยรู้อะไรเกี่ยวกับแฟชั่นนัก คุณอาจจะต้องเริ่มเรียนรู้บ้าง การเข้าไปอ่านบล็อกต่างๆ ที่เกี่ยวกับแฟชั่นและเข้าไปดูเว็บไซต์ของดีไซเนอร์ก็เป็นการเริ่มต้นที่ดี เลือกเสื้อผ้าที่เมื่อคุณสวมแล้วรู้สึกสบายใจและเป็นเสื้อผ้าที่บ่งบอกตัวตนของคุณโดยไม่ต้องใช้คำพูด หลีกเลี่ยงการสวมเสื้อผ้าตามเทรนด์แฟชั่นถ้าคุณไม่ชอบ และอย่าสวมเสื้อผ้าอะไรก็ตามที่คุณรู้สึกไม่สบายเวลาใส่และรู้สึกไม่มั่นใจ  ลองดูในนิตยสารแฟชั่นเพื่อหาแรงบันดาลใจ เลือกเสื้อผ้าที่เหมาะกับไลฟ์สไตล์ของคุณ ลองพัฒนาลุคเฉพาะตัวของคุณ เช่น แจ๊คกี เคนเนดี อดีตสุภาพสตรีหมายเลขหนึ่งของสหรัฐอเมริกา ที่สวมชุดสูทจนเป็นเอกลักษณ์ของเธอ คุณไม่จำเป็นต้องแต่งตัวในลุคเฉพาะตัวในทุกๆ วัน แต่แค่ในโอกาสพิเศษก็ได้ ขอให้แน่ใจว่าคุณมีรองเท้าหลายๆ แบบ ที่เข้ากับทุกฤดูกาล โดยเฉพาะฤดูหนาวที่อากาศอาจจะเปลี่ยนแปลงอย่างมากในพื้นที่ที่คุณอยู่  ถ้าคุณเป็นผู้หญิง:  สำหรับฤดูใบไม้ผลิ ให้สวมรองเท้าบัลเลต์ไม่มีส้น รองเท้าแตะส้นเตารีด และรองเท้าส้นสูง สำหรับฤดูร้อน สวมรองเท้าแตะสไตล์อินเดียน รองเท้าแตะแบบหนีบ และรองเท้าเอสปาดริล สำหรับฤดูใบไม้ร่วง สวมรองเท้าทรงแมรี่เจน รองเท้าไม่มีส้นสีเอิร์ธโทน และรองเท้าบูทแบบคาวเกิร์ล สำหรับฤดูหนาว สวมรองเท้าบูทของแบรนด์ UGG และรองเท้าบูทกันหนาวแบบอื่นๆ   ถ้าคุณเป็นผู้ชาย:  สำหรับฤดูใบไม้ผลิ สวมรองเท้าทรงวิงทิปส์ รองเท้าทรงเดอร์บี้ และรองเท้าโลฟเฟอร์ (รองเท้าหนังแบบสวม) สำหรับฤดูร้อน สวมรองเท้าทรงเรือ รองเท้าแตะแนวสปอร์ต และรองเท้าผ้าใบ สำหรับฤดูใบไม้ร่วง สวมรองเท้าโบรคชูส์ (รองเท้าที่มีลายฉลุ) แบบส้นตึก รองเท้าบูทประมาณข้อเท้า และรองเท้ามอคคาซิน สำหรับฤดูหนาว สวมรองเท้าทรงอ็อกซ์ฟอร์ดและรองเท้าบูท หลังจากที่ใช้ความพยายามในการปรับปรุงรูปลักษณ์ ถึงเวลาที่คุณจะต้องออกไปของนอกและอวดโฉมบ้าง ออกไปเที่ยวกับเพื่อนๆ ให้บ่อยเท่าที่คุณต้องการ ออกไปเต้นรำ หรือไปรับประทานอาหารเย็น หรือไปที่ไหนก็ได้ที่คุณอยากไป  ขอให้มีความสุขและใช้ชีวิตให้สุดเหวี่ยงไปเลย! นางแบบนั้นจะยืนหลังตรงและเดินด้วยท่วงท่าสง่างามเพื่อนำเสนอเสื้อผ้าแฟชั่นที่พวกเธอใส่ให้กับลูกค้า การวางท่าทางที่ดีนั้น นอกจากจะช่วยให้คุณดูเหมือนนางแบบแล้ว ก็ยังมีความสำคัญต่อสุขภาพของคุณเอง รวมถึงทำให้คุณดูผอมลงและแสดงให้คนอื่นเห็นว่าคุณมีความมั่นใจ ซึ่งเป็นสิ่งที่สำคัญของนางแบบ  ขณะที่คุณยืน ให้ยืนหลังตรง คางเชิด แอ่นอกให้ไหล่ไปด้านหลัง ขณะที่คุณนั่ง อย่างอหลัง ให้นั่งหลังตรงโดยให้หลังแนบกับเก้าอี้ การจะดูเหมือนนางแบบนั้น คุณจะต้องมีท่วงท่าการเดินที่โฉบเฉี่ยว ขอให้แน่ใจว่าคุณมีท่าทางที่ดีแล้วและให้เดินตรงๆ โดยก้าวเท้าข้างหนึ่งให้อยู่ด้านหน้าเท้าอีกข้าง ปล่อยแขนสบายๆ ที่ข้างลำตัว และเดินแบบมีจุดมุ่งหมาย  ลองเดินก้าวยาวๆ และแน่ใจว่าคุณได้ก้าวเท้าข้างหนึ่งให้อยู่ด้านหน้าเท้าอีกข้าง เกร็งนิ้วเท้าของคุณให้ตรงขณะที่คุณเดิน ปล่อยแขนข้างลำตัวและแกว่งแขนให้เป็นธรรมชาติขณะที่คุณเดิน ขณะที่คุณเดิน ให้เดินราวกับว่าคุณมีจุดมุ่งหมายหรือมีจุดประสงค์บางอย่างในการเดิน แม้ว่าคุณจะไม่มีก็ตาม ถ้าคุณจะเดินไปยังห้องๆ หนึ่ง ให้มองไปที่จุดๆ หนึ่งและเดินไปยังจุดนั้น ที่เหล่านางแบบดูดีนั้นเป็นเพราะช่างแต่งหน้า ช่างทำผม และดีไซเนอร์ที่ช่วยทำให้พวกเขาดูดี ช่างแต่งหน้าต้องใช้เวลาหลายชั่วโมงในการแต่งหน้าให้นางแบบ หรือแม้แต่การใช้เครื่องสำอางบนร่างกายของนางแบบเองในบางครั้งก่อนที่จะขึ้นเดิน แทนที่จะตั้งเป้าหมายไปที่ความสมบูรณ์แบบ ให้พุ่งเป้าไปที่การมีสุขภาพดี ความงามธรรมชาติของคุณจะเปล่งประกายยิ่งขึ้นถ้าคุณดูแลตนเองเป็นอย่างดี การมีสุขภาพดีนั้นสำคัญกว่าการมีรูปร่างผอม ถ้าคุณรู้สึกกังวลเกี่ยวกับน้ำหนักของคุณ ให้ลองถามแพทย์เกี่ยวกับช่วงน้ำหนักที่เหมาะสมกับคุณ ทำตามคำแนะนำของแพทย์เพื่อให้มีน้ำหนักอยู่ในเกณฑ์ที่มีสุขภาพดี อาหารของนางแบบนั้นมีหลากหลายมาก และบางอย่างก็ไม่มีประโยชน์เลย ดังนั้น อย่าไปมุ่งเน้นที่การกินให้เหมือนนางแบบเป๊ะๆ  แต่ลองเน้นที่การทำอาหารที่มีประโยชน์เท่าที่จะทำได้  เริ่มต้นวันด้วยการทานอาหารเช้าที่มีประโยชน์ เช่น ไข่ ขนมปังโฮลเกรน ผลไม้ ข้าวโอ๊ต และโยเกิร์ต อาหารเหล่านี้เป็นตัวเลือกที่ดีสำหรับเป็นอาหารเช้าที่ยอดเยี่ยม ทานอาหารให้หลากหลาย โดยเฉพาะผักและผลไม้ เพื่อให้มีสารอาหารเพียงพอสำหรับการมีสุขภาพที่ดี ให้ทานผักและผลไม้เยอะๆ ลองเพิ่มผักหรือผลไม้จำนวนหนึ่งในอาหารแต่ละมื้อ เลือกทานผักและผลไม้เป็นอาหารว่างระหว่างอาหารมื้อใหญ่  เลือกลีนโปรตีนหรือโปรตีนที่มีไขมันต่ำ โปรตีนนั้นมีสำคัญมากต่อการมีสุขภาพที่ดี แต่คุณควรที่จะเลือกทานโปรตีนที่มีสารอาหารที่ดีต่อสุขภาพ หลีกเลี่ยงเนื้อสัตว์ที่มีไขมันเยอะอย่าง เนื้อหมูและเนื้อวัว ให้เลือกเนื้อสัตว์ที่มีไขมันต่ำแทนเช่นไก่งวงและปลา ปลาเป็นตัวเลือกที่ดีมากเพราะว่ามันมีโอเมก้าสามที่ดีต่อหัวใจ  เลือกทานโฮลเกรน. หลีกเลี่ยงอาหารที่ต้องผ่านกรรมวิธีขัดสี เช่น ข้าวขาว แป้งขาว พาสต้าขาว และขนมปังขาว ให้เลือกทานอาหารเช่น ขนมปังโฮลเกรน พาสต้าโฮลเกรน ข้าวกล้อง และแป้งโฮลวีทแทน ร่างกายที่อิ่มน้ำนั้นไม่ได้มีความสำคัญต่อการมีสุขภาพดีเท่านั้น แต่จะช่วยให้ผิวของคุณชุ่มชื่นเปล่งประกาย ปริมาณน้ำที่คุณต้องดื่มในแต่ละวันนั้นขึ้นอยู่กับน้ำหนักตัวของคุณ คุณควรที่จะดื่มน้ำครึ่งออนซ์ (15 มิลลิลิตร) ไปจนถึงน้ำ 1 ออนซ์ (30 มิลลิลิตร) ต่อน้ำหนักตัว 1 ปอนด์ (0.5 กิโลกรัม) ทุกๆ วัน ถ้าคุณมีน้ำหนักตัว 160 ปอนด์ (72.5 กิโลกรัม) คุณควรที่จะดื่มน้ำประมาณ 80 ถึง 160 ออนซ์ (2.4 ถึง 4.8 ลิตร) ต่อวัน เพื่อที่จะมีสุขภาพและรูปร่างที่ดี คุณจะต้องออกกำลังกายอย่างเป็นประจำ กระทรวงสาธารณสุขของสหรัฐอเมริกาได้แนะนำการออกกำลังกายแอโรบิกแบบปานกลาง เช่น การเดิน ประมาณ 150 นาที ต่ออาทิตย์ หรือจะออกกำลังกายแอโรบิกอย่างหนัก เช่น การวิ่ง เป็นเวลา 75 นาที ต่ออาทิตย์ กิจกรรมนี้ควรจะแบ่งทำในแต่ละวันในหนึ่งอาทิตย์ ไม่ควรทำทั้งหมดภายในครั้งเดียว คุณควรที่จะออกกำลังกายแบบฝึกกล้ามเนื้อด้วยประมาณ 2 ครั้งต่ออาทิตย์เพื่อให้รูปร่างของคุณกระชับ ขอให้ระลึกไว้ว่านางแบบส่วนใหญ่ออกกำลังกายมากกว่า 150 นาที ต่ออาทิตย์ เพื่อที่จะได้รักษารูปร่างอันยอดเยี่ยมของพวกเธอ นายแบบบางคนอาจจะออกกำลังกายมากถึง 15 ชั่วโมงต่ออาทิตย์ นางแบบของ Victoria's Secret ออกกำลังกาย 5 ครั้งต่ออาทิตย์เพื่อรักษารูปร่างให้ผอมบาง เหล่านางแบบนั้นมีรอยยิ้มที่สวยงาม ดังนั้น ต้องแน่ใจว่าคุณแปรงฟัน ใช้ไหมขัดฟัน และใช้น้ำยาบ้วนปาก สองครั้งต่อวัน เพื่อให้ฟันของคุณดูขาวสวย ถ้าฟันของคุณไม่ขาวอย่างที่คุณต้องการ ให้ลองทำฟันขาวเองที่บ้านเช่นใช้ยาสีฟันแบบพิเศษ ใช้เจล หรือแผ่นฟอกฟันขาวเพื่อทำให้ฟันของคุณขาวเปล่งประกายเหมือนนางแบบ เพื่อให้ฟันของคุณมีสุขภาพดีและดูดี คุณควรไปพบทันตแพทย์เพื่อทำความสะอาดและตรวจเช็คฟันของคุณ อย่างน้อยหนึ่งครั้งต่อปี คุณควรที่จะไปพบทันตแพทย์ ถ้าคุณมีปัญหาเกี่ยวกับเหงือกและฟัน ทำตามคำแนะนำของทันตแพทย์เพื่อการดูแลรักษาฟันที่ดี ชีวิตของนางแบบนั้นเคร่งเครียดมาก ดังนั้น จึงเป็นเรื่องสำคัญที่จะต้องฝึกเทคนิคในการผ่อนคลายอารมณ์ไว้เพื่อทำให้ชีวิตมีความสมดุล การมีความเครียดเล็กน้อยเป็นเรื่องธรรมดาและอาจจะช่วยกระตุ้นตัวคุณเอง แต่ความเครียดมากเกินไปนั้นไม่ดีต่อสุขภาพและอาจจะส่งผลกับรูปร่างหน้าตาของคุณ หาเวลาให้ตัวเอง คุณอาจจะทำสมาธิ เล่นโยคะ หรืออาบน้ำในอ่างที่เต็มไปด้วยฟองสบู่ ขอแค่ให้แน่ใจว่าคุณได้ให้เวลาเล็กน้อยให้ตัวเองในทุกๆ วัน
บำรุงผิวพรรณเพื่อให้สวยและทำจนเป็นกิจวัตรประจำวัน. กำจัดขนตามร่างกายและขนบนใบหน้า. ดูแลเล็บมือและเล็บเท้าให้ดูเรียบร้อย. ทำให้ผิวชุ่มชื้นอย่างเป็นประจำทุกวัน. แต่งหน้าเบาๆ เพื่อเป็นการเน้นลักษณะบนใบหน้าที่โดดเด่นสำหรับกิจกรรมในแต่ละวัน. แต่งหน้าจัดเต็มเมื่อไปงานในโอกาสพิเศษและในตอนกลางคืน. ดูแลเส้นผมของคุณ. สมัครเป็นสมาชิกนิตยสารแฟชั่นและอ่านจนจบเล่ม. เรียนรู้เกี่ยวกับแฟชั่นและดีไซเนอร์. พัฒนาสไตล์ของคุณ. สวมรองเท้าที่เข้ากับชุดของคุณและเข้ากับฤดูกาล. ออกไปข้างนอกเพื่ออวดโฉม. พกความมั่นใจ. ฝึกฝนการเดินอย่างนางแบบ. ให้ระลึกไว้ว่าไม่มีใครที่สมบูรณ์แบบ. ควบคุมน้ำหนักให้อยู่ในเกณฑ์ที่มีสุขภาพดี. ทานอาหารที่มีประโยชน์เพื่อรักษารูปร่างราวกับนางแบบของคุณ. ดื่มน้ำเยอะๆ เพื่อให้ผิวชุ่มชื่นเปล่งประกาย. ออกกำลังกายเพื่อสร้างรูปร่างอย่างนางแบบ. ลองทำให้ฟันขาวขึ้น. ผ่อนคลายทุกวัน.
https://www.wikihow.com/Look-Like-a-Model https://www.wikihow.com/Look-Like-a-Model https://www.wikihow.com/Look-Like-a-Model
Maintaining Your Model Good Looks Developing Your Fashion Sense and Model Presence Taking Care of Yourself Like a Model